stanford-oval/wikipedia huggingface dataset:
Telia Digital-tv
תוכן > ערוצי טלוויזיה

1. SVT1
2. SVT2
3. TV3
4. TV4
5. Kanal 5
6. TV6
7. Sjuan
8. TV8
9. Kanal 9
10. ערוץ דיסקברי
11. MTV
12. יורוספורט
13. Kanal 11
14. Kunskapskanalen
15. TV4 Sport
16. SVT24
17. SVT HD
18. Animal Planet Nordic
21. Discovery Travel & Living Europe
24. TV4 Fakta
25. נשיונל ג'יאוגרפיק
26.  ערוץ ההיסטוריה
28. TLC
29. BBC Knowledge
30. Viasat History
31. Viasat Nature/ Playboy TV
32. Viasat Explore
33. Spice Platinum
34. Hustler TV
35. Blue Hustler
36. FashionTV
37. Nautical Channel
40. C More Sport
41. C More Hockey
42. C More Tennis
43. Chelsea TV
44. MUTV
45. C More Series
46. C More Hits
47. C More Action
48. C More Emotion
49. C More First
50. Viasat Film
52. Viasat Film Family
53. Viasat Film Action
54. Viasat Film Nordic
55. Viasat Film Classic
56. Viasat Film Comedy
57. Viasat Film Drama
58. TCM Nordic
59. SF-kanalen
60. TV4 Film
61. פוקס
62. Silver
63. Sjuan
65. !E
66. Concert TV
67. Luxe.tv
68. CBS Reality
69. Ginx TV
70. יורוספורט 2
72. Viasat Fotball
ראו גם

Viasat
Canal Digital
וידאו על פי דרישה
הערות שוליים

↑  לטליה 200,000 לקוחות טלוויזיה דיגיטלית, ‏17-09-2007 (בשוודית)
↑  SvD. "Stora problem med Telias digital-tv". SvD.se (בשוודית). נבדק ב-2018-01-03.
| ערוצי טלוויזיה בשוודיה |
| --- | --- | --- |
| SVT | SVT1 • SVT2 • SVT24 • SVT Barnkanalen • Kunskapskanalen • SVT World |  |
| MTG | TV3 • TV6 • TV8 • TV10 • Viasat Film • Viasat Film Family • Viasat Film Action • Viasat Film Comedy • Viasat Film Hits • Viasat Series • Viasat Sport • Viasat Fotboll • Viasat Motor • Viasat Hockey • Viasat Golf • Viasat Nature • Viasat Explore • Viasat History • Viasat Ticket |  |
| TV4 | TV4 • Sjuan • TV12 • TV4 Film • TV4 Fakta XL • TV4 Sport • TV4 Guld • TV4 Komedi • C More Entertainment |  |
| Discovery | Kanal 5 • Kanal 9 • Kanal 11 • יורוספורט 1 • יורוספורט 2 • TLC • Animal Planet Nordic |  |
| Viacom | MTV • קומדי סנטרל • ניקלודיאון • ניק ג'וניור • Nicktoons |  |
| שירותי טלוויזיה | Viasat • Canal Digital • Boxer TV Access • Com Hem • Tele2 • Tele2Vision • Telia Digital-tv • UPC |  |
כריסטינה אפלגייט

| --- | --- |

כריסטינה אפלגייט ב-2014
 לידה:  25 בנובמבר 1971 (בת 53) הוליווד, קליפורניה, ארצות הברית
 מדינה:  ארצות הברית 
 תקופת הפעילות:  מ-1972 
 מקום לימודים:  Excelsior High School 
 בן או בת זוג:  Martyn LeNoble (2013–?) 
 מספר צאצאים:  1 
 פרסים והוקרה:  פרס אמי לבידור בפריים טיים (2003)  פרס TV Land (2009)  35th People's Choice Awards (2009)  פרס עולם התיאטרון (2005)  פרס אמי לשחקנית המשנה הטובה ביותר בסדרה קומית (2003) 
 פרופיל ב-IMDb
 
כריסטינה אפלגייט (באנגלית: Christina Applegate; נולדה ב-25 בנובמבר 1971) היא שחקנית ורקדנית אמריקאית, מועמדת לארבעה פרסי גלובוס הזהב וזוכת פרס אמי על תפקידה בסדרה "חברים" ומועמדת לפרס טוני על המחזמר "צ'ריטי המתוקה".
אפלגייט התפרסמה לראשונה כשגילמה את דמותה של קלי באנדי בסדרה "נשואים פלוס", ולאחר מכן בסדרה "סמנתה מי?" בדמותה של סמנתה ניולי. בנוסף היא ביססה קריירת קולנוע, עם כמה תפקידים ראשיים בסרטים "הכי מתוק שיש", "גנבים על רמה", "והרי החדשות", "חדשות בהפרעה" ו"חופשה בהפרעה".
ביוגרפיה

אפלגייט נולדה בהוליווד, לוס אנג'לס בקליפורניה. אביה רוברט וויליאם "בוב" אפלגייט, היה מפיק תקליטים ומנהל חברת תקליטים, ואימה ננסי פרידי (אנ'), היא זמרת ושחקנית אשר נולדה באינדיאנה. הוריה נפרדו זמן קצר לאחר לידתה. יש לה שני אחים למחצה (אליסה וקייל) מנישואיו השניים של אביה. לאחר גירושי הוריה, אמה ניהלה מערכת יחסים עם המוזיקאי סטיבן סטילס.
קריירה

בגיל שלושה חודשים הופיעה אפלגייט לראשונה בטלוויזיה, יחד עם אמה, באופרת הסבון "ימי חיינו". בגיל חמישה חודשים הופיעה בפרסומת של חברת ההלבשה התחתונה "Playtex".
בשנת 1981, כשהייתה בת תשע הופיעה אפלגייט לראשונה בקולנוע, בסרט "Jaws of Satan" לצד אמה בתפקיד של אם ובת. ב-1983 הופיעה בסרט הביוגרפי הטלוויזיוני "גרייס קלי" על חייה של גרייס קלי, בו שיחקה את קלי בילדותה. ב-1986 הופיעה בסדרת הדרמה "Heart of the City".
אפלגייט התפרסמה בגיל 15, כאשר לוהקה לתפקיד קלי באנדי בסדרה "נשואים פלוס" ששודרה בין השנים 1987–1997. בין 1998 ל-2000 שיחקה בתפקיד הראשי בקומדיית מצבים בשם "Jesse" (אנ'), ועל תפקידה הייתה מועמדת לפרס גלובוס הזהב.
בשנת 2002 כיכבה עם קמרון דיאז בסרט "הכי מתוק שיש", שם שיחקה את קורטני, חברתה הטובה של דיאז.
אפלגייט הופיעה בתפקיד אורח בסדרה "חברים" בתור אחותה של רייצ'ל גרין, פעם אחת בעונה התשיעית, ופעם נוספת בעונה העשירית. ב-2003, זכתה בפרס אמי על השתתפותה בפרק בעונה התשיעית וקיבלה מועמדות נוספת על העונה העשירית.
בשנת 2004 שיחקה בקומדיה הרומנטית "לשרוד את חג המולד" לצד בן אפלק. אפלגייט הופיעה במחזמר "צ'ריטי המתוקה" מ-4 במאי 2005 עד לירידתו ב-31 בדצמבר 2005. באותה שנה היא הייתה מועמדת לפרס טוני על השתתפותה במחזמר.
ב-2006 הופיעה בפרסומת של "Hanes", ובווידאו קליפ לשיר של הזמרת ג'סיקה סימפסון, "A Public Affair".
ב-2007 שיחקה אפלגייט בתפקיד הראשי בסדרה הקומית "סמנתה מי?", וב-2008 הייתה מועמדת לפרס גלובוס הזהב על השתתפותה בסדרה, אך לאחר העונה השנייה הורדה הסדרה מהמסכים בשל אחוזי צפייה נמוכים.
ב-2009, היא נבחרה על ידי המגזין "פיפל" כ"אישה היפה ביותר בעולם".
בשנת 2015 התארחה למספר פרקים בסדרה הקומית "טיפול אונליין" ברשת שואוטיים, בכיכובה של ליסה קודרו. בשנת 2019 עד לסיומו ב-17 בנובמבר 2022 שיחקה אפלגייט בתפקיד הראשי בסדרה הקומית "בשבילי אתם מתים" בשירות הסטרימינג של נטפליקס.
בשנת 2022 קיבלה אפלגייט כוכב בשדרת הכוכבים של הוליווד.
חיים אישיים

ב-20 באוקטובר 2001, נישאה אפלגייט לשחקן ג'ונתון שייץ'. הזוג החל את תהליך הגירושין ב-5 בדצמבר 2005, והם התגרשו ב-10 באוגוסט 2007.
בשנת 2009 היא החלה לצאת עם המוזיקאי ההולנדי מרטין לנובל. הם התארסו בוולנטיין דיי 2010 והתחתנו בפברואר 2013. אלו הנישואים השניים של שניהם. בינואר 2011 נולדה בתם.
ב-2003 הייתה אפלגייט הדוברת של "Lee National Denim Day" (אגודה למען נשים החולות בסרטן השד). האגודה גייסה מיליוני דולרים לחינוך ומחקר של סרטן השד. אמה של אפלגייט חלתה בסרטן השד והחלימה מהמחלה. ביולי 2008 התגלה אצל אפלגייט סרטן השד, בעקבותיו עברה ניתוח כריתת שד לשני שדיה על אף שהגידול התגלה רק באחד מהם. באוגוסט 2008 נמסר כי הגידול הסרטני הוסר בהצלחה ואפלגייט החלימה לחלוטין.
אפלגייט היא צמחונית ותומכת בזכויות בעלי החיים ובאגודת "PETA".
ב-10 באוגוסט 2021 הודיעה אפלגייט שהיא אובחנה כחולת טרשת נפוצה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1981 | מלתעות השטן | קים פרי |  |
| 1981 | Beatlemania | רקדנית |  |
| 1990 | Streets | דון |  |
| 1991 | סוף סוף השאירו אותנו לבד | סו אלן קרנדל |  |
| 1994 | Across the Moon | קאת'י |  |
| 1995 | Vibrations | אנאמיקה |  |
| 1995 | ביל הפראי | לורליין |  |
| 1996 | הפלישה ממאדים | שרונה |  |
| 1997 | שום מקום | דינגבאט |  |
| 1998 | טעות בסנדק | דיאנה שטיין |  |
| 1998 | ביג היט | פאם שולמן |  |
| 1998 | Claudine's Return | קלאודיה ואן דוזן |  |
| 1999 | Out in Fifty | ליילה |  |
| 2000 | מקומות מוצלים | אמילי |  |
| 2001 | מבקרים מטורפים | הנסיכה רוזלין / ג'וליה מלפיט |  |
| 2001 | סול גוד | בחורה בבר | ללא קרדיט |
| 2002 | הכי מתוק שיש | קורטני רוקליף |  |
| 2003 | גנבים על רמה | ברברה |  |
| 2003 | וונדרלנד | סוזן |  |
| 2003 | דיילת בעננים | כריסטין מונטגומרי |  |
| 2004 | לשרוד את חג המולד | אליסיה ואלקו |  |
| 2004 | והרי החדשות | ורוניקה קורנינגסטון |  |
| 2004 | התעורר, רון בורגונדי – הסרט האבוד | ורוניקה קורנינגסטון |  |
| 2004 | העובד המצטיין | שרה גודווין |  |
| 2007 | הצד הגס של הפינגווינים | מליסה | דיבוב |
| 2008 | הרוקר | קים פאוול |  |
| 2009 | אלווין והצ'יפמאנקס 2 | בריטני מילר | דיבוב |
| 2010 | הולכים רחוק | קורין |  |
| 2010 | כלבים נגד חתולים: נקמתה של קיטי | קתרין | דיבוב |
| 2011 | רווקים לשבוע | גרייס |  |
| 2011 | אלווין והצ'יפמאנקס 3 | בריטני מילר | דיבוב |
| 2013 | חדשות בהפרעה | ורוניקה קורנינגסטון |  |
| 2014 | ספר החיים | מארי בת' | דיבוב |
| 2015 | חופשה בהפרעה | דבי פלטשר גריזוולד |  |
| 2015 | אלווין והצ'יפמאנקס 4 | בריטני מילר | דיבוב |
| 2016 | נעורים באורגון | קייט גליסון |  |
| 2016 | אמהות רעות | גוונדולין ג'יימס |  |
| 2017 | רק לילה אחד | מורגן פוט |  |
| 2017 | אמהות רעות 2: לשרוד את החג | גוונדולין ג'יימס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1972 | ימי חיינו | תינוקת | בגיל 3 חודשים |
| 1981 | האב מרפי | אדה | פרק: "A Horse from Heaven" |
| 1983 | גרייס קלי | גרייס קלי בצעירותה | סרט טלוויזיה של ABC |
| 1984–1985 | סמוך על צ'ארלס | סטייסי | 2 פרקים |
| 1985 | Washingtoon | סאלי פורהאד | 10 פרקים |
| 1986 | כפיות הכסף | ג'יני בולנס | פרק: "A Family Affair" |
| 1986 | All Is Forgiven | סימון | פרק: "Mother's Day" |
| 1986 | Still the Beaver | מנדי / וונדי | 2 פרקים |
| 1986 | סיפורים מופלאים | הולי | פרק: "Welcome to My Nightmare" |
| 1986–1987 | Heart of the City | רובין קנדי | תפקיד ראשי; 13 פרקים |
| 1987 | קשרי משפחה | קיטן | פרק: "Band on the Run" |
| 1987–1997 | נשואים פלוס | קלי בנדי | תפקיד ראשי; (11 עונות); 259 פרקים |
| 1988 | Dance 'til Dawn | פטריס ג'ונסון | סרט טלוויזיה של NBC |
| 1988 | רחוב ג'אמפ 21 | טינה | פרק: "I'm Okay, You Need Work" |
| 1991 | Top of the Heap | קלי בנדי | 2 פרקים |
| 1997 | Pauly | מאיה | פרק: "Through the Ringers" |
| 1998–2000 | ג'סי | ג'סי וורנר | תפקיד ראשי; (2 עונות); 42 פרקים |
| 2001 | נסיך החלומות | קייט / הנסיכה גוונדליין | סרט טלוויזיה של הולמרק |
| 2002–2003 | חברים | איימי גרין | 2 פרקים |
| 2004 | המלך היל | קולט | דיבוב; פרק: "My Hair Lady" |
| 2004 | אב הגאווה | קנדי | דיבוב; פרק: "One Man's Meat Is Another Man's Girlfriend" |
| 2005 | Suzanne's Diary for Nicholas | ד"ר סוזן בדפורד | סרט טלוויזיה של CBS |
| 2007–2009 | סמנתה מי? | סמנתה "סם" ניולי | תפקיד ראשי; (2 עונות); 35 פרקים גם מפיקה |
| 2008 | רינו 911 | סימג'י | פרק: "Did Garcia Steal Dangle's Husband?" |
| 2011–2012 | ערים כל הלילה | ריגן ברינקלי | תפקיד ראשי; (2 עונות); 35 פרקים גם מפיקה |
| 2015 | טיפול אונליין | ג'ני בולוגנה | 2 פרקים |
| 2015 | החבובות | עצמה | פרק: "Bear Left Then Bear Write" |
| 2015 | הכריש | גייל בדניק | פרק: "A Bittersweet Grind (Une Mouture Amer)" |
| 2018 | שאלו את היסטוריבוטס | האופה | פרק: "Why Can't I Eat Dessert All the Time?" |
| 2019–2022 | בשבילי אתם מתים | ג'ן הרדינג | תפקיד ראשי (3 עונות); 30 פרקים |
הערות שוליים

↑  עם מקל, נתמכת בידי חבריה: כריסטינה אפלגייט קיבלה כוכב בשדרת הכוכבים בהוליווד, באתר ynet, 15 בנובמבר 2022
↑  ג'וני אסרף, קלי באנדי נאבקת בסרטן, באתר nrg‏, 3 באוגוסט 2008
↑  Wiseman, Andreas (August 10, 2021). Actress Christina Applegate Reveals Multiple Sclerosis Diagnosis. Deadline Hollywood. Retrieved August 19, 2021
| --- | --- |
בקרת זהויות :  PLWABN: 9810630775405606  BIBSYS: 8005815  BNE: XX1018551  BnF: cb14049682j (data)  GND: 140538593  ISNI: 0000 0001 1450 6078  LCCN: no2001083099  MusicBrainz: b5f630b1-7597-4f15-b8a9-1f445934f161  NKC: xx0041275  NLA: 40006712  NLK: KAC2020L4733  NTA: 097073733  RERO: 02-A016269978  SUDOC: 084597453  VIAF: 85559999   WorldCat (עם VIAF): 85559999
רשתות טלוויזיה ברוסיה

הערוץ הראשון
רוסיה-1
NTV
TV Center
СТС
סמלי רשתות הטלוויזיה הגדולות בפדרציה הרוסית
הטלוויזיה בפדרציה הרוסית הוא אמצעי התקשורת הפופולרי ביותר ברוסיה, ופועלות בה כ-300 רשתות טלוויזיה ארציות, בהן שלוש רשתות עיקריות המכסות כ-90% משטחי רוסיה: הערוץ הראשון, רוסיה-1 ו-אן-טה-וה, הנמצאות בבעלות ישירה או עקיפה של הממשלה. רוב הרשתות הן רשתות טלוויזיה מסחרית.
הרשת הראשונה, הערוץ הראשון החלה לשדר בשנות ה-40 שידורי טלוויזיה תעמולתיים על חיי התרבות הסובייטיים, תחת השם הטלוויזיה המרכזית של ברית המועצות, כאשר הרשת השנייה — רוסיה-1 — שכונתה בעבר "הערוץ השני", נוסדה ב-1960 לצד 15 ערוצי טלוויזיה לכל אחת מן הרפובליקות של ברית המועצות.
בשנות ה-70 וה-80 הייתה הטלוויזיה אמצעי התקשורת העיקרי במשקי הבית הסובייטיים וכ-75 מיליון משקי בית החזיקו טלוויזיה באותה עת.
ב-1991 כללה מערכת הרדיו והטלוויזיה של ברית המועצות ארבע רשתות טלוויזיה ארציות, 52 תחנות טלוויזיה ברפובליקות הסובייטיות ו-78 תחנות אזוריות בשטחי הרפובליקה הרוסית.
מאמצע שנות ה-90 של המאה ה-20 פועלות מספר חברות של שירותי טלוויזיה בכבלים המעניקות שירותי טלוויזיה רב-ערוצית, כשהגדולות שבהן הן חברת Tricolor TV ולה מנויים ב-12 מיליון בתי אב ומחזיקה ב-30% משוק הטלוויזיה המסחרית וחברת NTV Plus, הנחשבת לוותיקה ביותר ברוסיה (הוקמה ב-1996). לצדן פועלות חברות נוספות כחברת STV,‏ MTC וחברת אוריון אקספרס שלה יותר ממיליון מנויים.
כיום, ישנם 15,000 משדרים ברחבי רוסיה.
רשתות עיקריות > החבילה הראשונה

החבילה הראשונה כוללת ערוצים של שידור דיגיטלי שספק השרות חייב לספק ללא תשלום
| 0 | 1 | 2 | 3 |
| --- | --- | --- | --- |
| רשת | שנת הקמה | סוג | בעלים |
| הערוץ הראשון | 1939 / 1995 | ערוץ חדשות, בידור וכללי | 51% בידי ממשלת רוסיה באמצעות הסוכנות הפדרלית לניהול רכוש המדינה  24% בידי VTB Capital  25% בידי National Media Group |
| רוסיה-1 | 1960 / 1991 | ערוץ חדשות ובידור, כללי | החברה הממלכתית הרוסית לרדיו וטלוויזיה |
| TV Center‏ | 1997 | ערוץ חדשות, בידור וכללי של מוסקבה | עיריית מוסקבה וחברת Promtorgcenter |
| Match TV‏ | 2015 | ערוץ ספורט | גזפרום מדיה. הוקם על בסיס ערוץ רוסיה-2 של החברה הממלכתית הרוסית לרדיו וטלוויזיה |
| NTV‏ | 1993 | ערוץ חדשות, בידור וכללי | גזפרום מדיה-86% |
| רוסיה-ק' | 1997 | ערוץ תרבות | החברה הממלכתית הרוסית לרדיו וטלוויזיה |
| הערוץ החמישי | 1938 | ערוץ חדשות, בידור וכללי | עיריית סנקט פטרבורג וNational Media Group |
| רוסיה-24 | 2006 | ערוץ חדשות | החברה הממלכתית הרוסית לרדיו וטלוויזיה |
| קרוסלה | 2010 | ערוץ ילדים | בבעלות משותפת של החברה הממלכתית הרוסית לרדיו וטלוויזיה והערוץ הראשון |
| הטלוויזיה הציבורית הרוסית | 2014 | ערוץ חדשות, בידור וכללי | בבעלות ארגון מלכ"ר לא-ציבורי, במימון ממשלת רוסיה |
רשתות עיקריות > החבילה השנייה

החבילה השנייה כוללת ערוצים עם שידור דיגיטלי ללא תשלום אך אין חובה לספק אותם.
| 0 | 1 | 2 | 3 |
| --- | --- | --- | --- |
| רשת | שנת הקמה | סוג | בעלים |
| REN TV‏ | 1997 | בידור | National Media Group (82%), סוגז טאואר (18%) |
| ספאס | 2005 | דת | הכנסייה רוסית |
| STS‏ | 1996 | בידור | STS MEDIA |
| דומשניי | 2005 | משפחה | National Media Group - 25%  STS MEDIA - 38% |
| TV3‏ | 1998 | בידור | גזפרום-מדיה |
| ספורט פלוס | 2009 | ספורט | נ.ט.וו פלוס |
| זבזדה | 2005 | ערוץ חדשות ובידור | משרד ההגנה הרוסי |
| MIR‏ | 1992 | ערוץ כללי | 10 מדינות מחבר המדינות |
| טה.אן.טה | 1998 | ערוץ חדשות, בידור וכללי | גזפרום מדיה |
| Muz-TV | ‏ 1998 | מוזיקה | UTV Russia Holding |
רשתות עיקריות > ערוצים נוספים

| 0 | 1 | 2 | 3 |
| --- | --- | --- | --- |
| רשת | שנת הקמה | סוג | בעלים |
| רוסיה היום | 2005 | ערוץ חדשות | סוכנות הידיעות RIA Novosti |
| פלפל | 2002 | בידור וכללי | National Media Group - 38%   STS Media - 25% |
| יו | 2012 |  | UTV Russia Holding |
| דיסני | 1998 | ילדים ובידור | UTV Russia Holding (51%) The Walt Disney Company (49%) |
| MTV‏ | 1998 | מוזיקה | UTV Russia Holding‏, Prof-Media |
| 2x2 | 1998 | בידור | גזפרום-מדיה |
| RTVi | 2002 | בידור | רוסלן סוקולוב |
| RBC‏ | 1998 | חדשות כלכלה | RosBusinessConsulting Information Systems |
רשתות עיקריות > ערוצים שנסגרו

| 0 | 1 | 2 | 3 | 4 |
| --- | --- | --- | --- | --- |
| רשת | שנת הקמה | שנת פירוק | סוג | בעלים |
| TV6 | 1993 | ‏2002 | בידור |  |
| גשם | 2010 | 2022 | בידור וכללי | נטליה סינדייבה |
ראו גם

רשתות טלוויזיה בארצות הברית
הערות שוליים

↑  Amendments to the Media Law May Complicate Foreign Broadcasting in Russia
↑  בולטימור סאן, ‏הטלוויזיה הרוסית לא מאמינה בעצמאות, באתר גלובס, 9 בספטמבר 2003
| רשתות טלוויזיה עיקריות בפדרציה הרוסית רוסיה |
| --- | --- | --- |
| הרשת הרוסית לשידורי רדיו וטלוויזיה | הרשת הרוסית לשידורי רדיו וטלוויזיה |  |
| החבילה הראשונה | הערוץ הראשון • רוסיה-1 • Match TV • ‏НТВ • ערוץ 5 • רוסיה-תרבות  •  קרוסלה • רוסיה-24 • הערוץ הציבורי • TV Center |  |
| החבילה השנייה | REN TV • ‏CTC • ספאס • דומשניי • THT • TV3 • יום שישי • MIR • זבזדה • Muz-TV |  |
| כבלים ולווין | כבלים ולווין |  |
| ערוצים נוספים | RTVi • 2x2 • מוסקבה 24 • מוסקבה. אמון • RTR Planeta |  |
| ערוצי חדשות ובידור | רוסיה-24 • Russia Today ‏ • RBK • גשם |  |
| ערוצי מוזיקה | Russian Music Box •‏ Muz-TV |  |
| ערוצי ילדים ונוער | Nickelodeon • Disney |  |
| ערוצי טבע ומדע | Discovery • National Geographic |  |
| ערוצי עבר | רוסיה-2 • TV-6 |  |
| שונות | VGTRK‏ • Tricolor TV • ‏NTV Plus • ‏Star Media • גזפרום מדיה • מגדל אוסטנקינו • National Media Group • גזפרום-מדיה • CTC Media‏ • UTH רוסיה |  |
יאן מטייקו

| --- | --- |
דיוקן עצמי (1892)
דיוקן עצמי (1892)
 לידה:  24 ביוני 1838 העיר החופשית קרקוב 
 פטירה:  1 בנובמבר 1893 (בגיל 55) קרקוב, ממלכת גליציה ולודומריה, האימפריה האוסטרו-הונגרית 
 מקום קבורה:  בית הקברות ראקוביצקי 
 מקום לימודים:  אקדמיית יאן מטייקו לאמנות יפה (1858)  האקדמיה לאמנות יפה, מינכן  האוניברסיטה היגלונית  התיכון ברתלמיי-נובודבורסקי בקרקוב 
 תחום יצירה:  ציור, art of drawing, חינוך 
 הושפע על ידי:  ולדיסלב לושקביץ', Feliks Szynalewski, בפסקה זו רשומה אחת נוספת שטרם תורגמה 
 יצירות ידועות:  הוקרה פרוסית, Constitution of May 3, 1791, קרב גרונוולד, סטאנצ'יק (יאן מטייקו) 
 פרסים והוקרה:  אביר בלגיון הכבוד  מסדר כתר הברזל 
 בן או בת זוג:  תאודורה מטייקו 
 צאצאים:  הלנה אונייז'יסקה, בפסקה זו 2 רשומות נוספות שטרם תורגמו 
 חתימה:   
 
יאן אלויזי מטייקו (בפולנית: Jan Alojzy Matejko‏; 24 ביוני 1838, קרקוב – 1 בנובמבר 1893) היה צייר פולני. נחשב מגדולי הציירים ההיסטוריים של פולין. עבודותיו כוללות בעיקר תמונות היסטוריות פטריוטיות.
ביוגרפיה

מטייקו נולד בעיר החופשית קרקוב בפולין בשנת 1838 כבן התשיעי במשפחה בת 11 ילדים. אמו הלכה לעולמה כאשר היה בגיל צעיר, וכך הייתה לאחיו הבוגר פרנצ'ישק השפעה על גידולו. בשנת 1852, בדיוק כאשר מלאו לו 14 שנה, החל בלימודי האמנות באקדמיה לאמנויות היפות בקרקוב. בין מוריו היו, בין היתר, וויצ'ך קורנלי שטאטלר וולדיסלב לושצ'קביץ'. כבר באותן שנים סבל מטייקו מבעיות עיניים, אולם הדבר לא הפריע לו להתבלט כאחד התלמידים המוכשרים ביותר. לאחר שסיים את לימודיו בקרקוב בשנת 1858, הוא בילה שנתיים במינכן כתלמידו של הרמן אנשיץ (Hermann Anschütz). אחר כך, בשנים 1859–1860, שהה בווינה אצל כריסטיאן רובן (Christian Ruben). הוא חזר לקרקוב, ובשנת 1873 היה למנהל האקדמיה לאמנויות היפות בעיר הולדתו.
מטייקו נשא לאישה את תאודורה, ולזוג נולדו חמישה ילדים: באטה, הלנה, טדאוש, יז'י ורגינה, אשר נפטרה בהיותה תינוקת. דמות רעייתו של מטייקו מופיעה ברבות מתמונותיו, והיא אף שימשה עבורו כמודל לכמה מציוריו, למשל, תמונתה של המלכה בונה ספורצה. בתו, הלנה אונייז'יסקה, הייתה ציירת בזכות עצמה.
חלוקתה השלישית של פולין הטביעה את רישומה על מטייקו ועל ציוריו ההיסטוריים. בחלוקה זו איבדה פולין את מעמדה כמדינה. במאבק על פולין ועל ריבונותה נהרג אחד מאחיו.
לצד ציורי שמן גדולים צייר מטייקו גם אקוורלים. בין תמונותיו: קרב גרונוולד, סצנות רבות מחצר המלוכה הפולנית, וגלריה של ציורי מלכים פולנים. הוא ידוע גם בציורי דיוקן ליצן החצר סטאנצ'יק. שמו התפרסם הן בפולין והן בשאר העולם, והוא אף זכה בפרסים רבים (כמו בתערוכות בפריז). עם זאת, הוא השתדל להימנע מהופעות פומביות, שגרמו לו למתח רב.
יאן מטייקו הלך לעולמו ב-1 בנובמבר 1893 בביתו שבקרקוב, ונטמן בבית הקברות "רקוביצקי". מיד לאחר מותו דאגה מועצת העיר להקים מוזיאון, ולשם כך נרכש מן המשפחה הבית ברחוב פלוריאנסקה 41. המוזיאון נפתח בשנת 1904. האקדמיה לאמנות בעיר הולדתו נושאת את שמו.
השפעתו על ציירים אחרים

הצייר היהודי מאוריצי (משה) גוטליב למד אצל יאן מטייקו בקרקוב, אך סבל מאנטישמיות בקרב חבריו ללימודים, ועזב תוך שנה. לקראת סוף ימיו השפיע עליו מורו מטייקו לצייר שני ציורים שנושאם קאז'ימייז', מלך פולין במאה ה-14 – "המלך קאז'ימייז' נותן זכויות ליהודים" ו"המלך קאז'ימייז' ואהובתו אסתרק'ה", ובכך לתרום לקידום ההבנה בין יהודים לפולנים.
גם הצייר היהודי הנודע שמואל הירשנברג למד אצל מטייקו והושפע ממנו.
עם הציירים שהיו תלמידיו של מטייקו נמנים יאצק מלצ'בסקי, יוזף מהופר, וסטניסלב ויספיאנסקי.
ציורים מפורסמים של מטייקו

| --- | --- |
קרב גרונוולד: מחווה פרוסית
אשרור חוקת 3 במאי: תליית פעמון זיגמונט
רייטאן: סטפן באטורי בפסקוב
איחוד לובלין: ניקולאי קופרניקוס – שיחה עם אלוהים
פלונטר עד עצם היום הזה

| --- | --- |

כרזת הסרט בעברית
 מבוסס על:  "פלונטר" מאת Walt Disney Pictures ואולפני ההנפשה של וולט דיסני
 בימוי:  נייתן גרנו, ביירון הווארד
 הופק בידי:  איימי סקריבנר
 תסריט:  נייתן גרנו, ביירון הווארד
 עריכה:  דייוויד בס, ליסה לינדר, טים מרטנס
 מדבבים:  ראו כאן
 מדבבים בעברית:  ראו כאן
 מוזיקה:  קווין קליאש
 מדינה:  ארצות הברית ארצות הברית
 חברת הפקה:  Walt Disney Pictures אולפני ההנפשה של וולט דיסני
 חברה מפיצה:  סרטי אולפני וולט דיסני
 הקרנת בכורה:  ארצות הברית 13 בינואר 2012 ישראל 2012
 משך הקרנה:  כ-6 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  הנפשה ממוחשבת, קומדיה רומנטית, פנטזיה
 סרט קודם:  פלונטר
 אתר רשמי
 דף הסרט ב־IMDb
פלונטר עד עצם היום הזה (באנגלית: Tangled Ever After) הוא סרט קצר אמריקאי בהנפשה ממוחשבת, מסוגת קומדיה רומנטית ופנטזיה, אשר משמש כסרט המשך לסרט באורך מלא "פלונטר" משנת 2010. הסרט בוים ונכתב על ידי נייתן גרנו וביירון הווארד לאחר הביקוש הפופולרי, והופק על ידי Walt Disney Pictures ואולפני ההנפשה של וולט דיסני.
עלילת הסרט מתרחשת לאחר אירועי סרט הקולנוע "פלונטר", סרט הטלוויזיה "פלונטר: לפני שהכל התחיל" וסדרת הטלוויזיה "פלונטר: הסדרה" הכוללת שלוש עונות, והיא מתרחשת ביום החתונה של רפונזל ויוג'ין פיצהרברט, שלכבודו ממלכת קורונה במצב רוח חגיגי. עם זאת, הזיקית פסקל והסוס מקסימוס מאבדים את טבעות האירוסין של הזוג, ויוצאים למסע רווי הרס בממלכה במטרה להשיב אותן.
הקרנת הבכורה של הסרט הייתה בהפצת סרטי אולפני וולט דיסני בארצות הברית ב-13 בינואר 2012, לפני הקרנת הסרט "היפה והחיה" בגרסת התלת־ממד. בהמשך הסרט שודר באותה מדינה לפני הקרנת הבכורה הטלוויזיונית של הסרט "הנסיכה והצפרדע" בערוץ דיסני ב-23 במרץ 2012, לאחר מכן, בסתיו 2012, צורף כבונוס למהדורת היהלום של ה-DVD של הסרט "סינדרלה", ויותר מאוחר הוא נהיה זמין בשירות הסטרימינג דיסני+. בישראל הסרט שודר לראשונה בדיבוב לעברית בערוץ דיסני ג'וניור בשנת 2012. אורך הסרט הוא כ-6 דקות.
במהלך ביצוע השיר "Stronger Than Ever Before" בפרק "שובה של רפונזל", המשמש כפרק הפתיחה של העונה השלישית של "פלונטר: הסדרה", רואים את הזיקית פסקל והסוס מקסימוס יוצאים למסע חיפוש ברחבי הממלכה לאחר שאיבדו כתר, בדומה לעלילת הסרט. בהשראת הסרט נכתבו ויצאו לאור מספר ספרים המתארים את עלילתו.
עלילה

עלילת הסרט מתרחשת לאחר אירועי סרט הקולנוע "פלונטר", סרט הטלוויזיה "פלונטר: לפני שהכל התחיל" וסדרת הטלוויזיה "פלונטר: הסדרה", והיא מתרחשת ביום החתונה של רפונזל ויוג'ין פיצהרברט, שלכבודו ממלכת קורונה במצב רוח חגיגי. הזיקית פסקל והסוס מקסימוס הם נושאי טבעות האירוסין ופורסי הפרחים באירוע החתונה. כשהכומר מתחיל לדבר, אחד הפרחים נכנס לאפו של מקסימוס, דבר הגורם לו להתעטש ולשגר את הטבעות מחוץ לטירה. דבר זה גורם למקסימוס לחלום בהקיץ שהכומר מבקש את הטבעות ומגלה שהן נעלמו, ובעקבות האבדה המלכה אריאנה מתלוננת שאלו היו טבעות הנישואים של אמה של סבתה ואחד השומרים אומר ש"הממלכה מתפרקת". זה גורם להרבה כאוס ברחבי הממלכה ומתחילים להתרחש פיצוצים. כשמתעורר מהחלום, מקסימוס יוצא יחד עם פסקל למצוא את הטבעות כאשר כל אחת מהן השתגרה לכיוון שונה, דבר הגורם לשניים להתפצל.
במהלך הסרט רואים את השניים במרדף אחר טבעות האירוסין, כאשר על הדרך הם עושים, בלי כוונה, הרס בממלכה. בסיום הסרט פסקל ומקסימוס משיגים את הטבעות ומוסרים אותן לזוג המתחנן. הכומר מכריז עליהם כבעל ואישה והם מתנשקים.
מדבבים

הדיבוב העברי בוים על ידי שרון כהן, והופק על ידי הדס מוזס.
| שם הדמות | מדבב/ת באנגלית | מדבב/ת בעברית |
| --- | --- | --- |
| רפונזל | מנדי מור | משי קלינשטיין |
| יוג'ין פיצהרברט | זאקרי לוי | מיכאל עינב |
| כומר | אלן דייל | אלברט כהן |
| בריון שיכור | פול פ' טומקינס | אלברט כהן |
| המלכה אריאנה | קארי וולגרן | אורנה כץ |
פסקל: פרנק ולקר
מקסימוס: נייתן גרנו
בנוסף דיבבו בדיבוב העברי גדי לוי ושרון כהן.
ראו גם

פלונטר (זיכיון)
הערות שוליים

↑  סילאס לסניק, Disney’s Tangled Ever After Heads to Theaters, באתר ComingSoon.net,‏ 14 בנובמבר 2011
↑  Stronger Than Ever Before 💕 - Music Video - Rapunzel's Tangled Adventure - Disney Channel, באתר יוטיוב
1 2  הדיבוב המקורי נשאר בדיבוב העברי
קול החופש (סרט)

| --- | --- |

 בימוי:  Alejandro Monteverde 
 הופק בידי:  ג'יימס קאביזל, Jaime Hernandez, בפסקה זו רשומה אחת נוספת שטרם תורגמה 
 עריכה:  Brian Scofield 
 שחקנים ראשיים:  ג'יימס קאביזל (Tim Ballard) גארי בסארבה Mauricio Cujar חוזה ז'וניגה Gerardo Taracena Valerie Domínguez סקוט הייז ג'יימס קוטרוצ'י Gustavo Sánchez Parra Javier Godino מירה סורבינו Manny Pérez קורט פולר ביל קאמפ Kris Avedisian בפסקה זו רשומה אחת נוספת שטרם תורגמה 
 מוזיקה:  חביאר נאברטה 
 מדינה:  ארצות הברית 
 חברה מפיצה:  שירותי ADS, Angel Studios, 20th Century Studios Home Entertainment, בפסקה זו רשומה אחת נוספת שטרם תורגמה 
 הקרנת בכורה:  25 בינואר 2024 
 משך הקרנה:  131 דק' 
 שפת הסרט:  אנגלית, ספרדית 
 סוגה:  סרט פעולה, סרט פשע, סרט דרמה 
 אתר רשמי
 דף הסרט ב־IMDb
 
קול החופש (באנגלית: Sound of Freedom) הוא מותחן משנת 2023, בבימויו של אלחנדרו מונטוורדה. הסרט מבוסס על סיפורו האמיתי של טים בלארד, סוכן ממשלתי לשעבר, היוצא למשימה מסוכנת להצלת ילדים מסוחרי אדם.
הסרט יצא לאקרנים ב-4 ביולי 2023, על ידי אולפני אנג'ל, והיה להיט רדום, שגרף 250 מיליון דולר אל מול תקציב 14.5 מיליון דולר ובכך הפך לאחד הסרטים העצמאיים המצליחים בהיסטוריה. הוא קיבל ביקורות מעורבות ממבקרים אך קבלת הקהל הייתה חיובית ביותר.
עלילת הסרט

טים בלארד (ג'ים קביזל), סוכן לשעבר ב-CIA ובסוכנות לביטחון לאומי, מתפטר מתפקידו כדי להקדיש את חייו למאבק בסחר בילדים. הוא מקים ארגון אזרחי ופועל במדינות דרום אמריקה, תוך סיכון חייו, במטרה להציל ילדים מעבדות מינית.